EkBass/fiwiki-20250220-pages-articles huggingface dataset:
Sulejman Tihić

Sulejman Tihić (26. marraskuuta 1951 Bosanski Šamac – 25. syyskuuta 2014 Sarajevo) oli Bosnia ja Hertsegovinan presidenttineuvoston jäsen lokakuusta 2002 marraskuuhun 2006. Hän edusti bosniakkeja ja demokraattista toimintapuoluetta (SDA). Hän toimi neuvoston puheenjohtajana 28. helmikuuta 2004 lähtien kahdeksan kuukautta. Tihić suoritti lakitutkinnon Sarajevon yliopistossa, työskenteli tuomarina ja lakimiehenä ja oli SDA:n perustajia. Bosnian sodan aikana hän joutui kolmeksi kuukaudeksi serbien keskitysleirille. Vuodet 1994–1996 hän työskenteli Bosnian Saksan lähetystössä ja 2000–2002 parlamentin puhemiehenä ennen valintaansa presidenttineuvostoon. ==Lähteet== * Biografija ===Viitteet=== Luokka:Bosniahertsegovinalaiset poliitikot Luokka:Bosnia ja Hertsegovinan presidenttineuvosto Luokka:Juristit Luokka:Vuonna 1951 syntyneet Luokka:Vuonna 2014 kuolleet
Dragan Čović

Dragan Čović (s. 1956, Ljuti Dolac) on bosniajahertsegovinalainen kroaattipoliitikko. Hän edustaa HDZ-BiH-puoluetta. Čović oli Bosnian presidenttineuvoston jäsen lokakuusta 2002 vuoteen 2005, jolloin Korkea Edustaja erotti hänet. Rikoksista kärsimiensä tuomioiden jälkeen Čović nousi uudelleen parlamentin ylähuoneen (Dom Naroda) puhemieheksi 2012 ja maan presidenttineuvostoon 2014 vaaleissa. Čovićilla on maisterin tutkinto tekniikassa ja taloustieteessä. Hän työskenteli 21 vuotta SOKO-yhtiössä Mostarissa. Vuodet 1998–2001 hän oli varapääministerinä ja valtiovarainministerinä muslimien ja kroaattien liittovaltiossa ennen valintaansa nelivuotiskaudelle presidenttineuvostoon. Hän toimi neuvoston puheenjohtajana kahdeksan kuukautta 15. kesäkuuta 2003 - 14\. helmikuuta 2004. Komissaari lordi Ashdown erotti Čovićin maaliskuussa 2005, kun häntä syytettiin vakavasta korruptiosta.Decision removing Dragan Covic from his position as a Member of the Presidency of BiH (OHR) Čović ilmoitti aluksi, ettei aio erota, ellei häntä osoiteta syylliseksi.* Statement: OHR reaction to Dragan Covic’s refusal to step down (OHR) Hänen tilalleen tuli Ivo Miro Jović 9\. toukokuuta 2005. Čović tuomittiin järjestäytyneestä rikollisuudesta ja virkarikkomuksesta viideksi vuodeksi vankilaan. Bosnia-Hertzegovinan entinen presidentti tuomittiin vankeuteen (YLE) Čović kannattaa Bosnia ja Hertsegovinan muuttamista liittovaltioksi ja perustavaksi kolmatta etnistä itsehallintoaluetta kroaateille, pääkaupunkinaan Mostar.http://www.b92.net//eng/news/region- article.php?yyyy=2010&mm;=10ⅆ=09&nav;_id=70192 ==Lähteet== *Lyhyt biografia *Ashdown sacks top Bosnian Croat (BBC) ===Viitteet=== == Aiheesta muualla == Luokka:Bosniahertsegovinalaiset poliitikot Luokka:Puolueiden puheenjohtajat Luokka:Bosnia ja Hertsegovinan presidenttineuvosto Luokka:Vuonna 1956 syntyneet Luokka:Elävät henkilöt
Merileijonat

Merileijonat (Otariinae) on korvahylkeiden (Otariidae) heimoon kuuluva lajiryhmä, jota on perinteisesti pidetty alaheimona. Korvahylkeiden jako kahteen alaheimoon, merileijoniin ja merikarhuihin eli turkishylkeisiin (Arctocephalinae), on kuitenkin osoittautunut epäluonnolliseksi, eikä sitä nyttemmin yleensä käytetä. Merileijonat erottaa merikarhuista jälkimmäisille tyypillisen tiiviin pohjaturkin puuttuminen. Merileijoniin luettiin viisi sukua ja 5–7 lajia, joista yksi on hiljan kuollut sukupuuttoon. Nisäkäsnimistötoimikunta on ehdottanut merileijona-termin hylkäämistä myös lajinimistä – ryhmään kuuluvat lajit olisivat ”isohylkeitä” ja ”tyynenmeren”- ja ”australianhylkeitä”. — Suomen kielen lautakunta suhtautui toimikunnan nimistöehdotukseen torjuvasti. Ks. ”Isohylkeet”-nimeä tosin ehdotetaan myös varsinaisten hylkeiden (Phocidae) heimoon kuuluville merinorsuille.Etelänmerinorsu (Mirounga leonina) Nisäkäsnimistötoimikunnan ehdotus == Lähteet == Luokka:Korvahylkeet
Ivo Miro Jović

Ivo Miro Jović (s. 15. heinäkuuta 1950 Čapljina, Bosnia ja Hertsegovina) oli Bosnia ja Hertsegovinan presidenttineuvoston jäsen 9. toukokuuta 2005 lähtien marraskuuhun 2006. Parlamentti valitsi hänet erotetun Dragan Čovićin tilalle. Jović edustaa Bosnian ja Hertsegovinan kroaatteja. Jović toimi presidenttineuvoston puheenjohtajana 28. kesäkuuta 2005 lähtien kahdeksan kuukauden ajan. Jović opiskeli historiaa Sarajevon yliopistossa ja taloustiedettä Rijekassa ja työskenteli opettajana Ilijašissa ja Kiseljakissa. Politiikkaan hän lähti, kun kroaattien demokraattinen liitto Bosnia ja Hertsegovinassa (Hrvatska demokratska zajednica Bosne i Hercegovine, HDZ-BiH) ehdotti häntä 1997 virkaan Keski-Bosnian kantoniin. Tämän jälkeen Jović nimitettiin vuonna 1999 liittovaltion hallitukseen varakulttuuriministeriksi, jossa tehtävässä hän toimi 2001 asti. Vuoden 2002 vaaleissa Jović valittiin Bosnia ja Hertsegovinan parlamentin alahuoneeseen. Presidenttineuvostoon hänet nimitettiin korruption vuoksi erotetun Čovićin seuraajana. ==Aiheesta muualla== * Ivo Miro Jovic Chairman, Bosnia and Herzegovina Presidency (Setimes) * Ivo Miro Jović predsjedavajući predsjedništva Bosne i Hercegovine Luokka:Bosniahertsegovinalaiset poliitikot Luokka:Bosnia ja Hertsegovinan presidenttineuvosto Luokka:Vuonna 1950 syntyneet Luokka:Elävät henkilöt
Merikarhut

Merikarhut eli turkishylkeet (Arctocephalinae) on korvahylkeisiin kuuluva lajiryhmä, joka on perinteisesti luokiteltu korvahylkeiden heimon (Otariidae) alaheimoksi. Korvahylkeiden jako kahteen alaheimoon, so. merikarhuihin ja merileijoniin (Otarinae), on kuitenkin osoittautunut epäluonnolliseksi, eikä sitä nyttemmin yleensä käytetä. Turkishylkeet erottaa merileijonista selvimmin niille tyypillinen tiivis pohjaturkki. Merikarhuja on kahdessa suvussa: pohjanmerikarhu suvussa Callorhinus, sekä kahdeksan lähinnä eteläisten merten lajia suvussa Arctocephalus. DNA-tutkimuksen mukaan nämä eivät ole yhtenäinen ryhmä, vaan pohjanmerikarhun läheisimmät sukulaiset ovat merileijonien ryhmässä. Nisäkäsnimistötoimikunta on ehdottanut merikarhu-termin hylkäämistä myös lajinimistä. == Lähteet == Luokka:Korvahylkeet
Borislav Paravac

Borislav ”Boro” Paravac (, s. 18. helmikuuta 1943 Doboj) on entinen bosniahertsegovinalainen poliitikko ja presidenttineuvoston jäsen 11. huhtikuuta 2003 lähtien 6. marraskuuta 2006 asti. Hän edustaa serbejä ja Serbian demokraattista puoluetta. Paravac opiskeli taloustiedettä Zagrebin yliopistossa ja valmistui 1966. Vuodet 1990–2000 hän oli Dobojin kunnanjohtaja ja Bosnian serbitasavallan parlamentin jäsen. Vuoden 2002 vaaleissa Paravac valittiin Bosnia ja Hertsegovinan parlamenttiin. Kun lordi Ashdown erotti Mirko Šarovićin presidenttineuvostosta syytettynä asekaupoista Irakiin huhtikuussa 2003, Paravac nimitettiin hänen seuraajakseen. Paravac on naimisissa Dragica Paravacin kanssa ja kahden lapsen isä. Luokka:Bosniahertsegovinalaiset poliitikot Luokka:Bosnia ja Hertsegovinan presidenttineuvosto Luokka:Vuonna 1943 syntyneet Luokka:Elävät henkilöt
Mirko Šarović

Mirko Šarović (, s. 16. syyskuuta 1956, Rogatica) oli Bosnian serbitasavallan presidentti 2000–2002 ja Bosnia ja Hertsegovinan presidenttineuvoston jäsen. Hän edusti serbejä ja Serbian demokraattista puoluetta (SDS). Šarović on koulutukseltaan lakimies ja oli serbitasavallan parlamenttiedustajana syyskuusta 1996–1998. Hän oli serbitasavallan varapresidentti 1998 loppuun. SDS:aan hän kuului puolueen perustamisesta lähtien. Šarović voitti 11. marraskuuta 2000 järjestetyt Bosnian serbitasavallan presidentinvaalit. Lokakuun 2002 vaalien jälkeen hänet valittiin liittovaltion presidenttineuvostoon serbien edustajaksi. Hän erosi kuitenkin jo 2. huhtikuuta 2003 syytettynä asekaupoista Irakiin VZ Orao -yhtiön kautta YK:n turvallisuusneuvoston päätösten vastaisesti. Hänen seuraajakseen nimitettiin Borislav Paravac. Lordi Ashdown erotti Šarovićin asemastaan myös serbien demokraattisessa puolueessa 9. toukokuuta 2004. == Lähteet == * Sarovic Elected President of Bosnian Serb Republic (People's Daily) * Sarovic Sworn In as President of Bosnia's Serb Republic (People's Daily) * Press statement by the NATO Secretary General on the Resignation of Mirko Sarovic (NATO) * Decision removing Mr. Mirko Sarovic from his position in the Serb Democratic Party (OHR) === Viitteet === Luokka:Bosniahertsegovinalaiset poliitikot Luokka:Bosnia ja Hertsegovinan presidenttineuvosto Luokka:Vuonna 1956 syntyneet Luokka:Elävät henkilöt
Asterix & Obelix XXL

Asterix & Obelix XXL (Yhdysvalloissa Asterix and Obelix: Kick Buttix) on Etranges Libellulesin kehittämä ja Atarin vuonna 2004 julkaisema toimintaseikkailupeli, joka perustuu ranskalaisiin Asterix-sarjakuviin. Peli julkaistiin Euroopassa Game Boy Advancelle, Nintendo GameCubelle, PlayStation 2:lle ja Windowsille, Yhdysvalloissa vain PlayStation 2:lle. == Juoni == Asterixin ja Obelixin ollessa metsästämässä alkaa myrsky, jota Idefix (pelissä nimellä Dogmatix) pelästyy ja juoksee pakoon. Asterix ja Obelix aloittavat etsinnän, ja pian he huomaavat kylän olevan tulessa. Roomalaiset ovat hyökänneet kylään ja vanginneet kaikki kylän asukkaat. Asterixin ja Obelixin on pelastettava heidät. == Aiheesta muualla == * Luokka:Game Boy Advance -pelit Luokka:Nintendo GameCube -pelit Luokka:PlayStation 2 -pelit Luokka:Windows-pelit Luokka:Toimintaseikkailupelit Luokka:Vuoden 2003 videopelit Luokka:Asterix seikkailee Luokka:Sarjakuviin perustuvat videopelit
Terry Gerin

Terry Gerin (s. 7. lokakuuta 1975) on yhdysvaltalainen showpainija, joka tunnetaan paremmin nimellä Rhyno tai Rhino. Vuonna 2016 Gerin pyrki Michiganin osavaltion edustajainhuoneeseen republikaanien ehdokkaana. Hän kuitenkin hävisi vaalin demokraattien vastaehdokkaalle Abdullah Hammoudille selvällä erolla.https://www.wwe.com/article/rhyno-speaks-his-decision-run-state- representative- michiganhttps://www.mlive.com/news/detroit/2016/11/rhyno_abdullah_hammoud.html == Lähteet == == Aiheesta muualla == Luokka:Yhdysvaltalaiset showpainijat Luokka:Vuonna 1975 syntyneet Luokka:Elävät henkilöt
I.R.S. Records

I.R.S. Records oli yhdysvaltalainen vuonna 1979 perustettu levy-yhtiö ja -merkki. Sitä johti Miles Copeland (The Policen rumpalin Stewart Copelandin vanhempi veli) yhdessä Jay Bobergin ja Carl Grasson kanssa. I.R.S.:n levyjen jakelusta vastasi A&M; Records vuoteen 1985, sitten MCA Records vuoteen 1990 ja lopulta EMI, joka osti yhtiön vuonna 1994. Levymerkki lakkautettiin 1996. I.R.S.:n yhtyeitä olivat muun muassa R.E.M., The Go-Gos, The Fleshtones, Black Sabbath, Oingo Boingo, Over the Rhine, Buzzcocks, The Alarm, Wall of Voodoo, General Public, Belinda Carlisle, Camper Van Beethoven, Dread Zeppelin, The Cramps, The Lords of the New Church, Fine Young Cannibals ja Stewart Copeland and William Orbit. I.R.S. tuotti MTV:lle sarjaa The Cutting Edge. == Aiheesta muualla == * Yhtiön historiikki 1979-1985 Luokka:Yhdysvaltalaiset levy-yhtiöt
Toisinajattelija

Toisinajattelija (myös dissidentti) on virallisen ajatussuunnan vastaisia mielipiteitä julkisesti esittävä henkilö. Nimityksellä viitataan useimmiten totalitaristisissa valtioissa kiellettyjä tai virallisesti tuomittuja mielipiteitä esittäviin henkilöihin. Alun perin termillä () tarkoitettiin Neuvostoliiton tai muun sosialistisen maan kansalaista, joka vastusti maansa virallista ajatussuuntaa. Neuvostoliitossa termillä oli aluksi halveksiva sävy, mutta toisinajattelijat ottivat sen itsekin käyttöön. Nykyisin kuuluisimmat toisinajattelijat lienevät ihmisoikeusaktiviteettien vuoksi vainotuiksi tulleita henkilöitä, tosin sosialistisissa maissa jotkut tulivat vainotuksi myös äärioikeistolaisten mielipiteidensä vuoksi. Osa pidätettiin mielipiteidensä vuoksi. Amnesty International alkoi vuonna 1961 käyttää Portugalin vangitsemista opiskelijoista termiä "mielipidevanki". Jotkut myös karkotettiin kotimaastaan. Myös ei-totalitaarisissa yhteiskunnissa valtavirtakäsityksistä poikkeavia näkemyksiä edustavat henkilöt saattavat kutsua itseään toisinajattelijoiksi. Esimerkiksi Suomessa Tuure Junnila julkaisi omaelämäkerrallisen teoksen Toisinajatteleva Kekkosen tasavallassa ja Pentti Linkola poliittisen esseekokoelman Toisinajattelijan päiväkirjasta, joiden nimivalinnoilla he rinnastivat itsensä toisinajattelijoihin. ==Katso myös== *Hiipivä skitsofrenia == Lähteet == Luokka:Politiikan käsitteet *
Windsor (Ontario)

Windsor on Kanadan eteläisin kaupunki, joka sijaitsee Detroitin kaakkoispuolella Ontarion provinssissa. kaupungissa asuu runsas 217 000 ihmistä (VL 2016). Windsoria ja Detroitia erottavat toisistaan Detroitjoki ja Saint Clairin järvi. Kaupunkien välille on rakennettu Ambassador-silta ja kaksi tunnelia auto- ja junaliikenteelle. Windsor on Kanadan ainoa kaupunki, josta täytyy matkustaa pohjoiseen päästäkseen Yhdysvaltoihin. Windsorin ja Québecin kaupungin väliin jäävä Québecin–Windsorin käytävä on Kanadan tiheimmin asuttua aluetta. Windsor on Oshawan ohella Kanadan suurimpia autoteollisuuskaupunkeja, mikä johtuu suureksi osaksi Detroitin läheisyydestä. Kaupungissa on Daimlerin, General Motorsin ja Fordin tehtaat sekä niiden toimintaa tukevaa teollisuutta. Suosittuja nähtävyyksiä ovat muun muassa kaupungin eläväinen keskusta, kasino (Caesars Windsor), Odetten veistospuisto, Ojibwayn luonnonpuisto sekä lähistöllä sijaitseva Point Peleen kansallispuisto. Kaupunki oli aikoinaan tärkeä maahantuloreitti amerikkalaisille orjapakolaisille sekä merkittävä alkoholin salakuljetusreitti Yhdysvaltoihin kieltolain aikaan. Kesä-heinäkuun vaihteessa Windsorissa ja Detroitissa järjestetään kaksiviikkoinen kansainvälinen festivaali, Windsor- Detroit International Freedom Festival. Festivaali huipentuu maailman suurimpiin lukeutuviin ilotulituksiin, joilla juhlistetaan Kanada-päivää 1. heinäkuuta ja Yhdysvaltain itsenäisyyspäivää 4. heinäkuuta. Tapahtuma houkuttelee joka vuosi 3,5 miljoonaa kävijää. == Urheiluseurat == * Windsor Spitfires, OHL – Jääkiekko * Windsor St. Clair Saints, MLH – Jääkiekko * Windsor AKO Fratmen, Canadian Junior Football League – Jalkapallo * Windsor Border Stars, CSL – Jalkapallo == Kuuluisia windsorilaisia == * Bob Probert, entinen NHL-pelaaja * Tie Domi, entinen NHL-pelaaja * Sean Burke, entinen NHL- pelaaja * Ken Daneyko, entinen NHL-pelaaja * Ed Jovanovski, NHL-pelaaja * Joel Quenneville, entinen NHL-pelaaja * Kyle Wellwood, NHL-pelaaja * Alexander ”Skip” Spence, muusikko * Shania Twain, laulaja * Tamia, R&B-laulaja; * Oliver Platt, näyttelijä * Paul Martin, entinen pääministeri ==Lähteet== == Aiheesta muualla == Luokka:Ontarion kaupungit
Niagara

Niagara viittaa seuraaviin asioihin: * Niagara, joki Pohjois-Amerikassa * Niagaran putoukset, kolmen vesiputouksen ryhmä Niagarajoessa * Niagara, lautapeli * Niagara, Henry Hathawayn ohjaama, Marilyn Monroen tähdittämä elokuva vuodelta 1953 * Niagara, Niagara, Bob Gossen ohjaama elokuva vuodelta 1997. * Niagara, elokuvateatteri Tampereen Kehräsaaressa. *SS Niagara (1846), 1846 vesille laskettu höyrylaiva *Niagara, Jannika B:n musiikkikappale vuodelta 2016 ;Kanadan laivasto *HMCS Niagara (tukikohta), maatukikohta *HMCS Niagara (I57), Town-luokan hävittäjä ;Yhdysvaltain laivasto *USS Niagara (1813), priki *USS Niagara (1855), höyryfregatti *USS Niagara (1877), höyrylaiva ja tukialus *USS Niagara (1898), aseistettu höyrylaiva *USS Niagara, Fulton-luokan sukellusveneiden emälaiva *USS Niagara (SP-246), yhteysvene *USS Niagara (SP-263), jahti *USS Niagara (SP-136), jahti *USS Niagara (PG-52), tykkivene *USS Niagara (APA-87), maihinnousualus == Katso myös == * Niagara Falls
Microsoft PowerPoint

Microsoft PowerPoint on Microsoftin Microsoft Office -ohjelmistopakettiin kuuluva esitysgrafiikkaohjelma, joka on kehitetty Windows- ja OS X -käyttöjärjestelmiin. Ensimmäinen Powerpoint-versio julkaistiin Apple Macintoshille vuonna 1987. Ohjelmiston alkuperäinen kehittäjä oli Forethought- niminen yritys, jonka Microsoft osti pian Powerpoint-julkaisun jälkeen samana vuonna. ==PowerPoint-esitykset== PowerPoint-esitys muodostuu dioista, jotka voivat sisältää tekstiä, kuvia, ääntä, videoita ja muita osioita. Kuville voidaan määrittää animaatio, ja animaatiossa voi olla myös ääniä. Dian animaatiota ei näytetä uudestaan, vaikka diaan palattaisikin myöhemmin. Diojen välillä liikutaan joko automaattisesti, hiirellä klikkaamalla tai hyperlinkeistä. PowerPoint osaa käsitellä myös makroja. Vuodesta 2010 ominaisuuksiin on lisätty myös kuvankäsittely- ja videoeditointiominaisuuksia. ==Historia== Ohjelmiston alkuperäisen version kehittivät Dennis Austin ja Thomas Rudkin Forethought, Inc. -yrityksestä. Ohjelmisto suunniteltiin alun perin Macintosh-tietokoneille, ja ensimmäinen julkaisu oli nimeltään "Presenter". Vuonna 1987 nimeksi vaihdettiin "PowerPoint" tavaramerkkiongelmien vuoksi. Uuden nimen keksi Robert Gaskins. Elokuussa 1987 Microsoft osti Forethoughtin 14 miljoonalla dollarilla ja siitä tuli Microsoftin Graphics-liiketoimintayksikkö, joka jatkoi ohjelmiston kehittämistä. Kun PowerPoint julkaistiin 1987, se myi 40 000 kappaletta. Kymmenen vuotta myöhemmin sitä myytiin neljä miljoonaa kappaletta. 2000-luvun alussa PowerPointin hallussa oli 95 % esitysgrafiikkaohjelmien markkinasta. Vuonna 2023 sillä on satoja miljoonia käyttäjiä kuukaudessa. Vuonna 2003 Edward Tufte kritisoi PowerPointia väittämällä, että tämä väline vaikutti viestin sisältöön ja hämärsi viestin perimmäistä tarkoitusta. Osittain hänen vaikutuksestaan PowerPointin käyttö kiellettiin monien yritysten ja armeijan sisäisessä viestinnässä. Tutkimusten mukaan Tuften väitteissä on jotakin perää: PowerPoint ei ehkä suoranaisesti tyhmennä käyttäjiään, mutta se saattaa käyttäjänsä tekemään oletuksia siitä, kuinka tietoa tulisi välittää. ==Katso myös== *Microsoft Office *LibreOffice ==Lähteet== ==Aiheesta muualla== * Microsoft Powerpointin virallinen sivusto Luokka:Esitysgrafiikka Luokka:Mac OS -ohjelmat Luokka:Windows-ohjelmat PowerPoint
Stewart Copeland

Stewart Armstrong Copeland (s. 16. heinäkuuta 1952 Alexandria, Virginia) on yhdysvaltalainen muusikko. Hänet tunnetaan yleisesti The Police -yhtyeen rumpalina. Yhtyeen lisäksi hän on soittanut useissa yhtyeissä sekä säveltänyt elokuvamusiikkia. Copelandia pidetään yleisesti yhtenä kaikkien aikojen parhaista rumpaleista. Rolling Stone -lehti sijoitti hänet vuonna 2016 kymmenenneksi sadan parhaan rumpalin listalla. Copeland on tehnyt kaikki musiikkiraidat PlayStationille julkaistuun Spyro-pelitrilogiaan. Stewart Copelandin isoveljiä ovat I.R.S. Records -levy-yhtiön perustaja Miles Copeland III ja vuonna 2006 kuollut musiikkipromoottori Ian Copeland. == Lähteet == == Aiheesta muualla == * Virallinen kotisivu * Luokka:Yhdysvaltalaiset rumpalit Luokka:Yhdysvaltalaiset rockmuusikot Luokka:The Police Luokka:Yhdysvaltalaiset elokuvasäveltäjät Luokka:Vuonna 1952 syntyneet Luokka:Elävät henkilöt
Josef Tošovský

Josef Tošovský (s. 28. syyskuuta 1950 Náchod), pankkiiri ja poliitikko, oli Tšekin pääministeri 17. joulukuuta 1997 – 17. heinäkuuta 1998. Tošovský opiskeli ulkomaankauppaa Prahassa ja meni 1973 valmistuttuaan Tšekkoslovakian valtionpankin tehtäviin. Hän liittyi 1976 Tšekkoslovakian kommunistipuolueeseen, jonka jäsen oli 1989 asti. Hän harjoitteli Isossa- Britanniassa ja Ranskassa ja työskenteli Lontoossa pankin tehtävissä. Joulukuussa 1989 hänet nimitettiin Tšekkoslovakian valtionpankin johtoon. Tammikuusta 1993 hän oli Tšekin valtionpankin kuvernööri. Klausin hallituksen kaaduttua presidentti Havel nimitti puolueiden ulkopuolisen Tošovskýn muodostamaan virkamieshallituksen seuraaviin vaaleihin saakka. Heinäkuussa 1998 hän palasi Tšekin keskuspankin (ČNB) johtoon. 1\. joulukuuta 2000 lähtien Tošovský on ollut Financial Stability Instituten johdossa, joka on Kansainvälisen järjestelypankin alainen laitos. Hän oli Venäjän nimittämä ehdokas IMF:n johtoon Ranskan ja Euroopan unionin Dominique Strauss-Kahnia vastaan Rodrigo Raton jäätyä ennenaikaisesti eläkkeelle lokakuussa 2007. == Lähteet == * Lyhyt elämäkerta * The resignations of Josef Tošovský and Miroslav Hrnčíř (2000) * BIS appoints new Chairman of the Financial Stability Institute === Viitteet === Luokka:Tšekin pääministerit Luokka:Vuonna 1950 syntyneet Luokka:Elävät henkilöt
Bergsala

Bergsala AB on ruotsalainen yritys, joka on ollut Baltian ja Pohjoismaiden Nintendon maahantuoja ja edustaja vuodesta 1981. Bergsalan pääkonttori on Kungsbackassa Ruotsissa, mutta toimistoja on myös Norjassa, Tanskassa ja Suomessa. Nykyään Bergsala tuo Nintendon tuotteita Ruotsiin, Norjaan, Tanskaan ja Suomeen, sekä Pokémon-korttipelisarjaa Norjaan ja Suomeen. Bergsala pitää yllä kahta tärkeää markkinointisivustoa: Nintendo- sekä Pokémon-sivustoa. Sivujen sisältö on kaikissa pohjoismaissa suunnilleen sama. Pokémon-sivusto sisältää tietoa Pokémon-peleistä, -tv-sarjasta ja -korttipelisarjasta. Suomessa Bergsalan tytäryhtiö Bergsala Fun Oy toimi vuodesta 1993 vuoteen 1999 Nintendon maahantuojana Suomessa. Tämän jälkeen maahantuojana oli Amo. Vuodesta 2013 lähtien Bergsala on taas ollut Nintendon Suomen-maahantuoja. == Lähteet == ==Aiheesta muualla== * Ruotsin Bergsalan kotisivu * Ruotsinkielinen Nintendo-sivusto * Suomenkielinen Pokémon-sivusto Luokka:Nintendo Luokka:Ruotsalaiset yritykset
Sukkanauharitarikunta

Sukkanauharitarikunta () on englantilainen, Edvard III:n vuonna 1348 perustama kunniaritarikunta. Kertoman mukaan Edvard perusti ritarikunnan elvyttääkseen pyöreän pöydän ritarikunnan kuningas Artturin legendoista. Ritarikunnan nimi puolestaan tulee kertoman mukaan tapauksesta, jossa Edvard tanssi railakkaasti ja hänen sininen sukkanauhansa putosi lattialle. Ritarikunnan tunnuslause Honi soit qui mal y pense () on keskiranskaa. Ritarikunnan jäsenyys suodaan erittäin harvoille ja sen voi myöntää ainoastaan monarkki, jonka lisäksi ritarikunnassa on vain 24 täysivaltaista jäsentä. Heidän lisäkseen ritarikuntaan voi kuulua joitakin muita jäseniä, jotka ovat yleensä oman ja muiden maiden kuninkaallisia. Ritarikunta on Englannin arvostetuin, ja vanhin olemassa oleva kunniaritarikunta. Myönnettävät arvonimet ovat Knight Companion (KG) ja Lady Companion (LG). Luokkia ritarikunnassa on vain yksi: * ritarikunnan nauha Ritarikunnan jäseniä ovat tai ovat olleet entinen pääministeri John Major, Mount Everestin valloittanut Sir Edmund Hillary ja entinen pääministeri Margaret Thatcher. Nykyisiä ulkomaisia sukkanauharitareita ovat esimerkiksi Ruotsin kuningas Kaarle XVI Kustaa, entinen Alankomaiden kuningatar Beatrix ja Norjan kuningas Harald V. == Galleria == Tiedosto:KG Mantle.jpg|Ritarikunnan jäsenten seremonialliset vaatteet Tiedosto:Coat of Arms of Margaret Thatcher, The Baroness Thatcher (1995–2013).svg|Margaret Thatcherin henkilökohtainen vaakuna, jossa ritarikunnan nauha kuvattuna heraldisena symbolina Tiedosto:Compiègne - palais, musée du Second Empire 31.jpg|Ritarikunnan ketju ==Lähteet== == Aiheesta muualla == *Order of the Garter – Ritarikunnan virallinen kotisivu. *St George's Chapel at Windsor Castle: Order of the Garter *Luettelo kaikista entisistä jäsenistä *Luettelo ritarikunnan nykyisistä jäsenistä *BBC gallery: Order Of The Garter Luokka:Brittiläiset ritarikunnat
Litka

Litka on kohoton ja syötitön onki, jossa voidaan käyttää heitto-ongen vapaa. Litkalla kalastetaan silakoita silloilta, rantapenkereiltä, salmista ja hiekkamontuilta, joissa pohjalla on lähde. Silakka ei pidä kovin matalista vesistä, vaan hyvä syvyys vaihtelee neljästä metristä kahdeksaan metriin. ==Siima== Litkassa on pääsiima, joka voi olla paksu, halkaisijaltaan jopa 0,30 mm. Pääsiiman pituus voi olla vavan mittainen, noin 170–180 cm. Pääsiimaan voi kiinnittää tasaisin välein 6–8 koukkua noin 2 cm pituisin pääsiimaa ohuemmin siimoin. Litkan uppoamiseksi riittävän syvälle silakan tai silakkaparven ulottuville litkan päähän laitetaan paino, esimerkiksi päärynäpaino, tasapainopilkki tai raskas noin 30-grammainen lusikkauistin. Lusikkauistin tarjoaa sen edun, että jos silakkaparven lähellä on ahvenia tai ahvenkala kuha, voi se tarttua lusikkauistimeen. Mikäli ongintapaikan pohja on epätasainen tai siellä on romua, johon tasapainopilkki jää kiinni, on paras irrottaa sen pohjakoukku. Vavanpuoleiseen päähän voi laittaa paksun siiman edellyttämän suurehkon leikarin, joka mahdollistaa litkan vaihtamisen nopeasti ja samalla estää sen, ettei litkaan pääsiima tulla vahingossa kelanneeksi vavan renkaisiin niin, että koukut tarttuvat tai tarttuessaan vielä vioittuvat. ==Koukku== Suositeltava koukku litkaan on kirkas tai hopeanvärinen. Loppukesällä tai syksyllä silakkaa voidaan onkia kullanvärisellä tai muunvärisellä koukulla. Koukkujen koko voi vaihdella numerosta kaksi numeroon kuusi silakan kokoiselle saaliille. ==Väri== Litkaan voi lisätä kiiltoa esimerkiksi lusikkauistimiin kiinnitettävällä tummalla teipillä, jota voidaan liimata litkan pääsiimaan liimaamalla kaksi noin viiden sentin mittaista suikaletta vastakkain pääsiima välissä. Hopeanväristä välkehtimistä pääsiimaan saa myös vaikka käytöstä poistetuista CD-levyistä leikkaamalla sopivia paloja. ==Kalastaminen litkalla== Leikarin syvyys johtuu kelausnopeudesta. Syvällä oleva silakkaparvi voi nousta ylemmäs saaliin havaittuaan, minkä vuoksi ellei syvällä ole niin keskisyvyydessä voi olla. http://www.kalakerho.net/onginta_silakka.htm ==Lähteet== ==Aiheesta muualla== * http://www.sportfishingmagazine.fi/fin/kaudenvihjeet/varinalitka.htm Värinälitka * http://www.kuhamaa.fi/saalislajit/ruutti Ruuttilitka *https://kalastus.fi/blog/silakan-litkaus/ Silakan litkaus Luokka:Kalastusvälineet Luokka:Onget
Blow Up Your Video

Blow Up Your Video on australialaisen hard rock -yhtye AC/DC:n yhdestoista studioalbumi, joka julkaistiin vuonna 1988. Albumia tuottamaan otettiin yhtyeen alkuaikojen albumeiden voimakaksikko Harry Vanda ja George Young, joille yhteistyö Brian Johnsonin kanssa oli ensimmäinen. Levy jäi Simon Wrightin viimeiseksi AC/DC:n rumpalina. Kaikki sävellykset ovat Malcolm ja Angus Youngin sekä Brian Johnsonin käsialaa. Sanoitukset albumille kirjoitti Johnson. AC/DC:lle tuttuun kaksimieliseen tyyliin ainakin kolme kappaletta ("Kissin' Dynamite", "Two's Up" ja "Go Zone") käsittelee seksiä. Suurin hitti levyltä oli "Heatseeker". Albumin nimi tulee kappaleen "That's The Way I Wanna Rock N Roll" sanoituksesta. Blow Up Your Video julkaistiin remasteroituna vuonna 2003 osana AC/DC remasters -sarjaa. __NOTOC__ ==Kappaleet== ==Kokoonpano== *Brian Johnson – laulu *Angus Young – kitara *Malcolm Young – rytmikitara *Cliff Williams – basso *Simon Wright – rummut ==Arvostelut== *All Music Guiden arvostelu: *Rolling Stone -lehden arvostelu: ==Singlet ja EP't== *Heatseeker / Go Zone (Euroopassa 4.1., Australiassa 11.1.) *Heatseeker / Go Zone / Snake Eye (Euroopassa 4.1., Australiassa 11.1.) *That's The Way I Wanna Rock N Roll / Kissin 'Dynamite (Euroopassa 28.3., Australiassa 5.4.) *That's The Way I Wanna Rock N Roll / Kissin 'Dynamite / Borrowed Time (Euroopassa 28.3., Australiassa 5.4.) *That's The Way I Wanna Rock N Roll / Kissin 'Dynamite / Shoot To Thrill / Whole Lotta Rosie (live) (28.3.) ==Lähteet== *Bedlam in Belgium *Remasters-levyn kansivihko ===Viitteet=== == Aiheesta muualla == * Luokka:AC/DC:n albumit Luokka:Vuoden 1988 albumit
Venäjän jääpallon mestaruussarja

Venäjän jääpallon mestaruussarja eli Vysšaja liga (Высшая лига, suom. korkein liiga) on Venäjän jääpallon toiseksi korkein sarjataso. Vuoteen 2011 asti Vysšaja liga-nimitystä käytettiin korkeimmasta sarjatasosta, toiseksi korkeimman sarjatason ollessa Pervaja liga (Первая лига, suom. Ykkösliiga). ==Sarjajärjestelmä== Sarjan joukkueet on jaettu maantieteellisesti neljään eri lohkoon. Lohkojen 1-2 parasta selviytyvät loppusarjaan, jonka voittaja on liigan mestari. Liigasta on mahdollisuus nousta ylemmälle sarjatasolle. Kakkosjoukkueilla ei nousumahdollisuutta ole. ==Katso myös== *Venäjän jääpallon superliiga ==Lähteet== Luokka:Venäjän jääpallokilpailut ru:Чемпионат России по хоккею с мячом
Super Smash Bros.

Super Smash Bros. HAL Laboratoryn kehittämä ja Nintendon julkaisema tappelupeli. Peli on julkaistu Nintendo 64:lle vuonna . Pelattavina hahmoina on Nintendon tunnetuimpia pelihahmoja. Pelaajat voivat valita 12 eri hahmosta (neljä salaista), joita ovat muun muassa Mario, Donkey Kong, Link ja Pikachu. Peli oli aikanaan suosittu ja sitä on myyty maailmanlaajuisesti 5,55 miljoonaa kappalettaVideogame Sales Charts, www.vgcharts.org. Super Smash Bros. on sarjan ensimmäinen peli. Sen seuraaja on Super Smash Bros. Melee Nintendo GameCubelle. Wiille on julkaistu Super Smash Bros. Brawl sekä Wii U:lle ja 3DS:lle Super Smash Bros. for Nintendo 3DS & Wii U. == Tarina == Peli ei sisällä varsinaista tarinaa, mutta pelin alkaessa näytetään, miten ilmassa leijuva käsi (Master Hand) järjestää leluja ja muita esineitä kirjoituspöydälle. Asetelmasta syntyy taistelukenttä ja elottomat lelut muuttuvat Nintendon tutuiksi pelihahmoiksi. == Pelin kulku == Super Smash Bros. on taistelupeli, jossa pelihahmot kamppailevat ilmassa leijuvalla tasolla. Pelin tarkoitus on pudottaa vastustajat tasolta. Vahingon aiheuttaminen vastustajaan helpottaa tämän lyömistä pidemmälle ja mahdollistaa lopulta vastustajan voittamisen tämän pudotessa pelitason alapuolelle. Taistelijoiden hallinta on helppo oppia, sillä monista taistelupeleistä poiketen kaikki hyökkäykset on mahdollista tehdä parilla napin painalluksella. Peli ei silti ole yksinkertainen, sillä muuttuvat tasot, lisäesineet ja lukuisat erikoistilanteet tuovat peliin runsaasti vaihtelua. Peliä voi pelata yhdestä neljään pelaajaa kerrallaan. Yksinpelissä pelaaja taistelee kampanjan läpi, jossa tietokone ohjaa vastustajaa tai vastustajia. Yksinpelin läpäiseminen avaa käyttöön uusia pelattavia hahmoja. Moninpelissä pelaaja(t) valitsevat tasolle kahdesta neljään taistelijaa, joista osa voi olla tietokoneen ohjaamia. == Hahmot == === Hahmot pelin alusta === * Donkey Kong (Donkey Kong -pelisarjasta) * Fox McCloud (Star Fox -pelisarjasta) * Kirby (Kirby-pelisarjasta) * Link (The Legend of Zelda -pelisarjasta) * Mario (Mario-pelisarjasta) * Pikachu (Pokémon-pelisarjasta) . * Samus Aran (Metroid- pelisarjasta) * Yoshi (Mario-pelisarjasta) === Salaiset hahmot === * Captain Falcon (F-Zero -pelisarjasta) * Jigglypuff (Pokémon -pelisarjasta) * Luigi (Mario-pelisarjasta) * Ness (EarthBound/Mother 2 -pelistä) == Lähteet == == Aiheesta muualla == * * Viralliset kotisivut Luokka:Tappelupelit Luokka:Nintendo 64 -pelit Luokka:Vuoden 1999 videopelit Luokka:Nintendon julkaisemat videopelit Luokka:HAL Laboratoryn kehittämät videopelit
Halloumi

Halloumi [halloumi tai hallumi] tai halumi (, lausutaan , Kyproksen murteessa ; ) on kova, Kyprokselta peräisin oleva lumenvalkoinen mintulla maustettu juusto. Perinteisesti sen valmistuksessa on käytetty lampaan- ja vuohenmaidon seosta, mutta markkinoilla on myös juustoja, jotka sisältävät lisäksi lehmänmaitoa. ==Historia== Ensimmäiset maininnat halloumista historiallisissa lähteissä ovat vuodelta 1554, jolloin Florio Bustron kirjoitti Kyproksella olleista vuohista, sekä vuohen ja lampaanmaidon sekoituksesta valmistettavasta juustosta, johon hän viittasi nimellä calumi. Arkkipiispa Kyprianόs kirjoitti samaan tapaan juustosta vuonna 1778 mainiten myös, että suuria määriä juustoa vietiin ulkomaille. ==Valmistus ja piirteet== Halloumi on valmistettu perinteisesti vuohenmaidon ja lampaanmaidon sekoituksesta. Sekoituksen suhdetta ei ole määritelty tarkasti. Aina maitoja ei sekoiteta, vaan niin vuohenmaitoa kuin lampaanmaitoakin voidaan käyttää halloumin valmistamiseen myös yksinään. Nykyisin maitoon saatetaan lisätä myös lehmänmaitoa, jota ei perinteisesti käytetty. Lehmänmaitoa on lisätty kysynnän kasvaessa, koska lampaan- ja vuohenmaitoa on saatavilla rajallisemmin. Halloumia valmistettaessa siihen lisätään maidon lisäksi juoksutetta, suolaa ja minttua. Minttu mielletään nykyisin olennaiseksi osaksi juuston makua, mutta alun perin sitä lisättiin juustoon ennemminkin sen antibakteerisen vaikutuksen takia. Juustoa kypsytetään vähintään 40 päivää. Valmis halloumi on väriltään valkoista tai kellertävää. Juustolla ei ole kuorta ja rakenteeltaan se on puolikovaa. Sen makua on kuvailtu miedoksi. Juusto sopii tarjoiltavaksi useilla eri tavoilla, mikä on osaltaan vaikuttanut myös sen menestykseen. Kyproksella halloumin valmistamisen sääntelystä vastaava taho on Cyprus Organisation for Standardisation eli CYS. Vuonna 2015 Kyproksella tuotettiin 19 000 tonnia halloumijuustoa, jonka valtaosa tai noin 15 000 tonnia päätyi vientiin. Pääasialliset vientikohteet sijaitsevat Euroopassa ja Lähi-idässä. Juuston kysyntä on ollut huomattavassa kasvussa. Kyproksella on pelätty, että tuotanto ei kykene pysymään kasvavan kysynnän perässä. Korkea kysyntä on myös johtanut halloumia jäljittelevien ja halloumina virheellisesti myytävien tuotteiden valmistukseen Kyproksen ulkopuolella. Halloumi-sana on huhtikuusta 2021 lähtien ollut Euroopan unionin nimisuojan alainen. Vain Kyproksen saarella asianmukaista, perinteistä menetelmää käyttäen valmistettua juustoa voi EU-alueella myydä halloumi-nimellä. Myös Pohjois-Kyproksen turkkilaisessa tasavallassa valmistettua juustoa voidaan siis kutsua halloumiksi EU-alueella, kunhan juusto täyttää EU:n yleiset ruoanvalmistusvaatimukset. Muissa maissa valmistettuja hallouminkaltaisia juustoja myydään esimerkiksi nimellä ”grillijuusto”. == Lähteet == == Aiheesta muualla == Luokka:Kreikkalaiset juustot Luokka:Kypros Luokka:Lähi-idän keittiö Luokka:Seulonnan keskeiset artikkelit
Miles Copeland

Miles Axe Copeland III (s. 2. toukokuuta 1944 Lontoo) on yhdysvaltalainen musiikkialan vaikuttaja. Hän tuli tunnetuksi I.R.S. Records -levy-yhtiön perustajana. Miles Copelandin veli, Stewart Copeland oli The Police -yhtyeen rumpali ja toisellä veljellä Ianilla oli ohjelmatoimisto (FBI - Frontier Booking International). I.R.S. Recordsissa Miles Copelandin merkittävimmät kiinnitykset olivat R.E.M. ja The Go-Go's. Copeland on toiminut myös muun muassa Stingin ja Squeezen managerina. Luokka:Populaarimusiikin taustavaikuttajat Luokka:Yhdysvaltalaiset musiikkivaikuttajat Luokka:Vuonna 1944 syntyneet Luokka:Elävät henkilöt
Neuvostoliiton jääpallomaajoukkue

Neuvostoliiton miesten jääpallomaajoukkue edusti Neuvostoliittoa kansainvälisissä miesten jääpallokilpailuissa aina maan olemassaolon loppumiseen, vuoteen 1991 saakka. Historiansa aikana joukkue pelasi 17:t jääpallon maailmanmestaruuskilpailut, joissa saavutti 14 kultaa, kaksi hopeaa ja yhden pronssin. Joukkue voitti jääpallon MM-kisojen historian 11 ensimmäistä mestaruutta. ==MM-kisamitalit== * Kultaa: 1957, 1961, 1963, 1965, 1967, 1969, 1971, 1973, 1975, 1977, 1979, 1985, 1989 ja 1991 * Hopeaa: 1981 ja 1983 * Pronssia: 1987 ==Katso myös== *Itsenäisten valtioiden yhteisön miesten jääpallomaajoukkue *Venäjän miesten jääpallomaajoukkue *Venäjän naisten jääpallomaajoukkue Maajoukkue Luokka:Jääpallomaajoukkueet
Canaiman kansallispuisto

Canaiman kansallispuisto () on Venezuelan kaakkoisosassa, Bolívarin osavaltiossa Guyanan ja Brasilian rajalla sijaitseva kansallispuisto. Vuonna 1962 perustetun puiston pinta-ala on yli 30 000 km², josta noin 65 prosenttia on vuoristoista Guyanan ylänköä. Tälle ylängölle ovat tyypillisiä tepuit, hiekkakivestä koostuvat jäännösvuoret, joiden runsaasti kosteutta saaville lakitasanteille on kehittynyt endeemistä kasvillisuutta. Ayan Tepuy -vuoren laelta saa vetensä Rio Churun -joki, jossa on maailman korkeimmat vesiputoukset, Angelin putoukset. Canaiman kansallispuisto on kuulunut Unescon maailmanperintöluetteloon vuodesta 1994 lähtien. thumb|center|500px|Puiston läpi virtaavassa Carrao-joessa on Canaiman suvanto == Lähteet == == Aiheesta muualla == Luokka:Venezuelan kansallispuistot Luokka:Unescon maailmanperintökohteet Venezuelassa
Suvijuhlat

Suvijuhlat ovat lähetysyhdistys Rauhan Sanan ja järjestävän paikkakunnan Rauhan Sanan yhdessä järjestämät suuret seurat. Suvijuhlat poikkeavat seuraohjelmaltaan muista kesällä pidettävistä suurista seuroista. Suvijuhlilla tuodaan esille terveisiä lähetystyökohteista perinteisten seurapuheiden lisäksi. Suvijuhlia on vietetty vuodesta 1981. == Suvijuhlien järjestämispaikkakunnat == === 1980-luku === * 1981 Kokkola, 1984 Oulu, 1985 Muonio, 1986 Kokkola, 1987 Ylitornio, 1988 Kalajoki, 1989 Rovaniemi === 1990-luku === * 1990 Ylivieska, 1992 Alatornio, 1994 Oulu, 1995 Muonio, 1996 Kalajoki, 1997 Kokkola, 1998 Rovaniemi, 1999 Ylivieska === 2000-luku === * 2000 Ylitornio, 2001 Himanka, 2002 Alatornio, 2003 Kempele, 2004 Pello, 2005 Muonio, 2006 Kalajoki, 2007 Kokkola, 2008 Rovaniemi, 2009 Ylivieska === 2010-luku === * 2010 Himanka, 2011 Ähtävä, 2012 Alatornio, 2013 Kempele, 2014 Ylitornio, 2015 Muonio, 2016 Vantaa, 2017 Kokkola, 2018 Pello, 2019 Ähtävä === 2020-luku === * 2021 Himanka, 2022 Ylivieska, 2023 Kalajoki, 2024 Kempele, 2025 Rovaniemi == Katso myös == *Rauhan sana == Lähteet == * * == Aiheesta muualla == *Pohjolan sanomat, 13.7.2002: Perinteiset Rauhan Sanan Suvijuhlat alkoivat Alatornion kirkolla Luokka:Rauhansanalaisuus
Kesäseurat

*: Kesäseurat ovat lestadiolaisen uusheräyksen vuosittaisen suuret seurat. Ne pidetään kesä-heinäkuun vaihteessa ja paikka vaihtelee vuosittain. Ohjelmassa on seuroja, rukousta, raamattutuokioita, lapsille leikkejä ja nuorille heille suunnattua ohjelmaa. Pitopaikat: * 2005 Nurmes * 2006 Sodankylä * 2007 Kurikka * 2008 Leppävirta * 2009 Haapavesi * 2010 Vaasa * 2011 Kalajoki == Lähteet == == Aiheesta muualla == *Lestadiolainen Uusheräys Luokka:Uusheräys
Maija Lehmusvirta

Maija Lehmusvirta (s. 1969 Vaasa) on MTV3:n uutisankkuri. == Opiskelu ja työura == Lehmusvirta on opiskellut Helsingin kauppakorkeakoulussa. Hän oli aluksi Helsingin paikallisradio Radio Ykkösen ja Helsingin Sanomien toimittaja. Vuonna 1996 hän siirtyi MTV3:lle Talousuutisten toimittajaksi. Vuodesta 1999 hän on ollut Seitsemän uutisten ja Kymmenen uutisten uutisankkuri. Helmikuun alusta 1999 huhtikuuhun 2000 hän oli Ripsa Koskinen- Papusen äitiyslomasijainen. Huhtikuusta 2000 Lehmusvirta on ollut vakituinen uutisankkuri Koskinen-Papusen ohella. Lehmusvirta oli itsekin äitiyslomalla vuosina 2001–2002, sillä kerralla samaan aikaan Koskinen-Papusen kanssa, sekä vielä kerran 2003–2004. == Yksityiselämä == Lehmusvirralla on kaksi tytärtä. ==Lähteet== ==Aiheesta muualla== * Maija Lehmusvirta saa sympaattista ihailijapostia * Maija Lehmusvirran esittely uutishuone.mtv3.fi-sivustolla Luokka:Suomalaiset uutisankkurit Luokka:Vuonna 1969 syntyneet Luokka:Elävät henkilöt
Keijo Leppänen

Keijo Rainer ”Keke” Leppänen (s. 12. maaliskuuta 1960 Virrat) on entinen MTV3:n uutisankkuri, toimittaja sekä kirjailija. Koulutukseltaan Leppänen on valtiotieteiden maisteri Helsingin yliopistosta, pääaineenaan poliittinen historia. Hän työskenteli MTV3-televisiokanavalla vuodesta 1993 lähtien. Uutisankkurina hän työskenteli vuodesta 1994. Aiemmin Leppänen työskenteli varusmiestoimittajana Ruotuväessä, toimittajana Aamulehdessä ja myöhemmin Ilkassa (1981–1989) sekä toimitussihteerinä ja uutispäällikkönä Uudessa Suomessa (1989–1991). Leppänen on myös kirjoittanut kirjoja, muun muassa Mika Häkkisen elämäkerran Mika Häkkinen: Mestarin paluu. Leppänen jäi eläkkeelle syksyllä 2024. Hän ankkuroi viimeisen uutislähetyksen maanantaina 30. syyskuuta 2024. == Yksityiselämä == Leppänen syntyi Virtain Kurjenkylässä. Leppäsen vaimo on Hanna ja heillä on kolme poikaa.KK: Uutisankkuri Keijo Leppänen avoimena isyydestä ja perhe-elämästään: ”Olen tehnyt selväksi, kuka on pomo” Leppäsen poika Ottoville Leppänen pelaa jääkiekkoa Kiekko-Espoon joukkueessa SM-liigassa. Keijo Leppänen on Perussuomalaisten entisen puheenjohtajan Timo Soinin pikkuserkku. Leppänen on toiminut Virroilla KesäVirratSoi-musiikkijuhlilla 'Keken kulman' haastattelijana.KesäVirratSoi- musiikkijuhla tuo huippumuusikoita Virroilla Leppänen asuu myös kesät Virroilla ja yleisesti korostaa virtolaisuuttaan. == Bibliografia == * * * * * * * == Lähteet == == Aiheesta muualla == * Jari Olavi Hiltunen: Keijo Leppänen – vaimokeskeinen kirjailija elämän arjen ja pyhyyden äärellä. Vetus Et Nova 26.8.2012. * Leppäsen viimeinen uutislähetys Youtube. 30.9.2024 * Puoli 7 Yle Areena. 17.10.2024 Luokka:Suomalaiset kirjailijat Luokka:Suomalaiset kristilliset kirjailijat Luokka:Suomalaiset uutisankkurit Luokka:Vuonna 1960 syntyneet Luokka:Elävät henkilöt
Taishō-kausi

Taishō-kausi (大正時代) oli ajanjakso Japanin historiassa 30. heinäkuuta 1912 – 25. joulukuuta 1926. Vuonna 1912 valtaan nousseen keisarin terveys oli heikko, mikä sai vallan siirtymään oligarkkiselta vanhempien valtiomiesten ryhmältä demokraattisille puolueille ja eduskunnalle (Diet). Sen vuoksi aikakausi muistetaan Japanissa liberaalina "Taishōn demokratian aikakautena"; se erottuu edeltäneestä, kaoottisesta Meiji-kaudesta ja seuranneesta, militarismiin nojanneesta Shōwa-kaudesta. ==Katso myös== *Japanilaiset aikakausinimet == Lähteet == == Aiheesta muualla == Luokka:Japanin aikakaudet
Stephen Hague

Stephen Hague on musiikkituottaja, joka tunnetaan erityisesti työskentelystään 1980-luvun brittiläisten syntikkapop-yhtyeiden kanssa. Haguen ensimmäinen merkittävä tuotantotyö oli Orchestral Manoeuvres in the Darkin Crush (1985). 1980-luvulla hän työskenteli New Orderin, Pet Shop Boysin ja Erasuren kanssa tuottaen muun muassa näiden hitit "True Faith", "West End Girls" ja "Chains of Love". Myöhemmin hän on tuottanut muun muassa The Pretendersia, Robert Palmeria ja Ace of Basea. == Aiheesta muualla == * Elämäkerta mp3.com:lla * http://www.garageband.com/htdb/advisoryboard/Steve_Hague.html Luokka:Yhdysvaltalaiset musiikkituottajat Luokka:Syntymävuosi puuttuu Luokka:Elävät henkilöt
Alexander Calder

Alexander Calder, käytti myös nimeä Sandy Calder (22. heinäkuuta 1898 Lawnton, Pennsylvania – 11. marraskuuta 1976 New York), oli yhdysvaltalainen kuvanveistäjä. Hänet tunnetaan mobilen eli liikkuvan veistoksen keksijänä.Alexander Calder National Gallery of Art Paitsi mobileja, Calder teki myös muita veistoksia sekä maalauksia, litografioita, seinävaatteita ja muita taidetekstiilejä. Calder määritteli kuvanveistotaiteen uudestaan tuomalla siihen mukaan liikkeen. Sitä oli aluksi hänen performansseissaan, mekaanisissa Calderin Sirkuksissa ja myöhemmin hänen motorisoiduissa teoksissaan, sekä lopulta riippuvissa teoksissaan, joita hän kutsui sanalla mobile. == Ura == Calderin molemmat vanhemmat olivat taiteilijoita. He kannustivat lapsiaan luovuuteen, mutta kehottivat välttämään taidetta ammattina, koska se on raskas ja taloudellisesti epävarma. Niinpä Calder opiskeli koneinsinööriksi valmistuen vuonna 1919 ja teki erilaisia insinöörin töitä, mutta ei viihtynyt niissä.Alexander Calder The Art Story Vuonna 1922 hän pestautui laivalle töihin. Herätessään eräänä aamuna auringonnousun aikaan hän koki syvän taiteellisen elämyksen ja päätti ryhtyä taiteilijaksi. Hän opiskeli taidetta New Yorkissa, jossa kiinnostui myös sirkuksesta. Valmistuttuaan Calder muutti Pariisiin jatkamaan opintojaan. Siellä hän tutustui eurooppalaisiin avantgarde-taiteilijoihin, joita olivat Joan Miró, Piet Mondrian, Jean Arp ja Marcel Duchamp. == Suomessa == Kuusi Alexander Calderin teosta oli esillä tammikuussa 1954 Helsingin Taidehallissa olleessa yhdysvaltalaista taidetta esittelevässä taidenäyttelyssä. Niistä kolme Musta eläin (1940), Suuri gong-gong (1951) ja Lumituisku Sudburyssa (1953) olivat mobiileita, yksi "metalli- ja puusommitelma", sekä kaksi teosta, jotka olivat "stabiilia veistostaidetta" näyttelyluettelon mukaan. ==Teoksia== * Mobile, 1930-luku File:'Mobile', by Alexander Calder, Tate Modern.JPG|Mobile, 1932. Tiedosto:Aula Magna-Calder-UCV.JPG|Kattoon sijoitettuja mobileita Caracasin yliopiston juhlasalissa, 1954. Tiedosto:Mobil 3 Moderna museet, Stockholm 2006.jpg|Neljä elementtiä, 1961. Moderna museet, Tukholma. Tiedosto:Têtes et Queue, Stahl, 1965 (Alexander Calder).jpg|Têtes et Queue, 1965. Tiedosto:Hannover Calder Modern art.jpg|Le Halebardier, 1971. Tiedosto:Oeuvre de Calder.jpg|L'Homme (1967). Montreal, Kanada == Lähteet == == Aiheesta muualla == * Luokka:Yhdysvaltalaiset kuvanveistäjät Luokka:Vuonna 1898 syntyneet Luokka:Vuonna 1976 kuolleet
Piia Pasanen

Piia Pasanen (s. 17. huhtikuuta 1973Piia Pasasen Instagram-tili Kuopio) on suomalainen toimittaja ja Ylen uutisankkuri. Pasanen toimi aiemmin Urheiluruudun urheilutoimittajana, myöhemmin hänestä tuli Tv-uutisten toimittaja. Pasanen juonsi niin ikään 1990-luvulla Yle TV2:n Poliisi-tv:tä ja 2010-luvulla Tangomarkkinoita. Suomen itsenäisyyspäivänä järjestettäviä Linnan juhlia hän on juontanut 2000- ja 2010-luvuilla. Pasanen on valmistunut yhteiskuntatieteen maisteriksi Tampereen yliopistosta. Pasasen aviopuoliso vuodesta 2002 on MTV Uutisten päätoimittaja Tomi Einonen. Pariskunnalla on kaksi lasta. Pasanen näyttelee toimittajaa vuonna 2020 ensi-iltansa saaneessa elokuvassa Metsäjätti. Hänellä on myös pieni rooli vuonna 2016 valmistuneessa elokuvassa Jättiläinen. == Lähteet == Luokka:Suomalaiset uutisankkurit Luokka:Vuonna 1973 syntyneet Luokka:Elävät henkilöt
Tarsem Singh

Tarsem Dhandwar Singh (joskus käytetään pelkästään nimeä Tarsem, s. 26. toukokuuta 1961) on intialainen elokuvaohjaaja. Hän tuli tunnetuksi R.E.M.-yhtyeen musiikkivideon ”Losing My Religion” ohjaajana. Hän on ohjannut neljä pitkää elokuvaa: The Cell (2000), The Fall (2006), Immortals (2011) ja Kerro, kerro kuvastin (2012). Hän on ohjannyt myös mainoksia monille tuotemerkeille, kuten Isuzu, Levi’s, Coca-Cola, Lee Jeans, Polaroid, Smirnoff, Vauxhall, Perrier, Audi, Volkswagen, Lexus, Infiniti, Nike ja Microsoft. == Filmografia == * The Cell (2000) * The Fall (2006) * Immortals (2011) * Kerro, kerro kuvastin (2012; ) * Selfless (2015) == Lähteet == == Aiheesta muualla == * Luokka:Intialaiset elokuvaohjaajat Luokka:Intialaiset elokuvakäsikirjoittajat Luokka:Intialaiset elokuvatuottajat Luokka:Musiikkivideo-ohjaajat Luokka:Grammy-palkinnon saajat Luokka:Vuonna 1961 syntyneet Luokka:Elävät henkilöt Luokka:Mainoselokuvaohjaajat
Mollweiden kaavat

Mollweiden kaavat ovat tasogeometriaan liittyvä tulos. Sen mukaan jos kolmion kulmat ovat α, β ja γ ja näitä vastaavat sivut a, b ja c, on voimassa (a+b)\,\operatorname{sin}\frac{\gamma}{2}=c\,\operatorname{ cos}\frac{\alpha-\beta}{2} ja (a-b)\,\operatorname{sin}\frac{\gamma}{2}=c\,\operatorname{ sin}\frac{\alpha-\beta}{2}. Ernest Julius Wilczynski, Plane Trigonometry and Applications, Allyn and Bacon, 1914, sivu 102Michael Sullivan, Trigonometry, Dellen Publishing Company, 1988, sivu 243. Molemmat lauseet voidaan todistaa kotangenttilauseen avulla. == Lähteet == Luokka:Geometria
Pyromania (albumi)

Pyromania on hard rock -yhtye Def Leppardin kolmas albumi, joka julkaistiin vuonna 1983. Se oli yhtyeen läpimurtoalbumi, jota on pelkästään USA:ssa myyty yli 10 miljoonaa kappaletta. Albumi raivasi tietä ns. "tukkaheville", josta tuli myöhemmin suosittua. Singleistä hiteiksi nousivat Photograph, Rock of Ages ja Foolin' . Pyromania on kahteen edelliseen levyyn verrattuna viimeistellymmin tuotettu, vähemmän rosoinen ja on ensimmäinen levy, jolla myöhemmin tutuksi tullut Leppard-soundi on läsnä. Levyn nauhoitusten ollessa käynnissä kitaristi Pete Willis sai potkut alkoholinkäyttönsä johdosta. Hänen tilalleen tuli glam-yhtye Girlistä Phil Collen. Kappaleen ”Rock of Ages” saksalta kuulostava kuuluisa intro "Gunter glieben glauchen globen" on peräisin tuottaja Mutt Langelta, joka oli kyllästynyt toistamaan ”one-two- three-four” kerta toisensa jälkeen. Yhtyettä heitto huvitti ja se päätyi levylle. Lause ei kuitenkaan oikeasti tarkoita saksaksi mitään. Sama intro kuultiin 15 vuotta myöhemmin The Offspring -yhtyeen kappaleessa ”Pretty Fly (for a White Guy)”. ==Kappaleet== ==Kokoonpano== *Rick Allen - rummut *Steve Clark - kitara *Phil Collen - kitara *Joe Elliott - laulu *Rick Savage - basso *Pete Willis - kitara == Aiheesta muualla == * * Luokka:Def Leppardin albumit Luokka:Vuoden 1983 albumit Luokka:Robert John "Mutt" Langen tuottamat albumit